Den Vest-Sjællandske Avis, 1833-12-03
Nyeste Post-Efterretninger. Fra Berlin skrives under 24de November, at Efterretninger som ere ankomne fra St. Petersborg berette: at Frankerigs og Englands Gesandtskaber have overleveret til Regieringen en formelig Protestation imod den imellem den Russiske Keiser og Sultanen stipulerede Tractat, og som nu skal skal definitiv afsluttes ved den overordentlige Ambassadeur, som Porten har afsendt til det Russiske Riges Hovedstad. Sultanen anseer saameget mere denne Tractats Afsluttelse at være vigtig for sig, som han har overbeviist sig om ved den Nød, hvori han nyelig har befundet sig, at hans nærliggende og mægtige Naboes Demonstrationer ere ulige virksommere og velgiørende end hans Divans-Conferencer med de omtalte to store Magters Ambassadeure. Sultanen erkiender, at han kun med Vanskelighed kan modstaae de Conspirationer, som uafladeligen anstilles mod ham, og at han bestandig trænger til Ruslands Bistand. Kadi Kiran skal have erklæret Sultanen for uskikket til at føre Regieringen og have udraabt Jbrahim til Sultan i hans Sted; han vilde endog med sine Tropper marschere imod Hovedstaden; men de bleve efter nogle Timers Fægtning adspredte af Paschaen af Keisarieh. Jbrahim, som hykler en udvortes Ærefrygt for Sultanen anstiller sig som høist misfornøiet med saadanne Forsøg paa at giøre Oprør; men man veed meget godt, at han er Sultanens uforsonlige Fiende og at han lurer blot paa det beqvemme Øieblik til at erklære sig offentlig imod ham, og dette kan let komme; thi det er alt for godt bekiendt, at ingen Folkeklasse, og ingen Provins er tilfreds med den nærværende Tilstand. Jnsurgenterne i Albanien have fuldkommen Overhaand og Sultanen maae give efter for dem; han har, da han mangler Kræfter til at betvinge Provinsen, seet sig nødsaget til at rappellere de af ham udnævnede Paschas, uagtet de især havde gjort sig forhadte med at ville indføre Portens nye Militair- og Skattesystem. Denne Eftergivelse vil sikkert have en ligesaadan Modstand, i Bosnien tilfølge. Albaneserne have erholdet Bekræftelse paa alle deres Privilegier, hvortil blandt andet hører, at de ikke kunne udskrives til Krigstieneste, men allene antages dertil ved Capitulation. De Presenter, som Achmed Pascha skal overbringe til det Russiske Hof anslaaes til en Værdie af 500,000 Gylden. Det Franske Blad Coureren indeholder en Skrivelse fra sin Korresponden i Konstantinopel, hvilken er sædvanligen vel underrettet, af det Jndhold: at det Tyrkiske Rige gaaer efterhaanden tilgrunde, og at naar den sidste Kriss engang kommer, saa ville Russerne uden Møie bemægtige sig Landet; deres Krigskibe forlade næsten aldrig de Fyrkiske Kyster, nye Krigsskibe blive byggede i Sinope. Det fortræffelige Kobber fra Tokat trække Russerne til sig over Sebastopol og Odessa, alle møntede Penge begynde at gaae samme Vei og blive stedse sieldnere. sin Pengeforlegenhed hielper Sultanen sig nu med at slaae slettere Mønt og nu, som man siger med at beskylde enkelte Rigmænd for Landsforræderie, slag Hovederne af dem og inddrage deres Formue En Plan skal være lagt til at inddrage Geistlighedens og Moscheernes Eiendomme, men som Regieringen drister sig ikke til at iværksætte. Alle Rajas, naar de Katholske Armenier undtages, lade sig vinde; det gaaer saa vidt, at Bulgariske Christne og Grækere, som beboe Kysterne, tage Tieneste paa Russiske Krigskibe eller ved Armeen. De simple Tyrker ere fulde af Forbittrelse; men de Fornemme lade sig bruge til alt. J Natolien, især i Egnene ved Kysterne udbryder den ene Opstand efter den anden. - Det er mærkværdigt at Marschal Maison, som er bestemt til Fransk Ambassadeur i St. Petersborg, giver sig saa gode Stunder paa sin Reise. Han er kommen til Berlin og er der aftraadt i den Franske Gesandt Hr. Bressons Hotel; man hører at han vil opholde sig der i 14 Dage. Det er en Slags Trøst for Sultanen at hans Fiende Mehemed Ali har noget at trækkes med.